સ્વચ્છતા સર્વેક્ષણ ગ્રામીણ માં જામનગર જીલ્લાનો અગ્રતાક્રમ આવે તે માટે જામનગર જિલ્લા ગ્રામ વિકાસ એજન્સી દ્વારા ગ્રામ્ય કક્ષાએ શૌચાલયના બાકી કામો પૂર્ણ કરવા તથા ઉપયોગ અને સારસંભાળને અગ્રતા, ગ્રામ્ય કક્ષાએ નિગરાની સમિતિ મારફત ખુલ્લામાં થતી શોચક્રિયાની ચકાસણી, ગ્રામ્ય કક્ષાએ ગ્રુપ મીટીંગ, કડિયા બેઠક, સ્વચ્છતા રેલી, સામૂહિક સ્વચ્છતા અને દરેક ગામમાં ઘન કચરા વ્યવસ્થાપન અંતર્ગત કમ્પોસ્ટ પીટ અને શોક પીટની કામગીરી કરવામાં આવી હતી. Loading. . . સ્વચ્છતા સર્વેક્ષણ પૂર્ણ થતા એજન્સીના અહેવાલ ના અનુસંધાને જાહેર કરવામાં આવેલા દેશના 1 થી 100 જિલ્લાના ક્રમાંકમાં જામનગર જિલ્લો કુલ 100 માંથી 80.16 ગુણ સાથે 97 માં ક્રમે રહ્યો છે.